A finals de 1967, el Departament Correccional de Texas va donar permís a Danny Lyon per fotografiar sense restriccions la vida dels presos a Texas. El resultat és la sèrie "Conversations with the Dead" formada per 76 fotografies que il·lustren el període de 14 mesos, entre 1967 i 1968, en els quals Lyon es va moure lliurement per sis unitats penitenciàries diferents. Gràcies a la seva visió fotogràfica particular, Lyon converteix el sistema penal d'aquest Estat en un símbol d'empresonament a nivell global.